Josef Jonáš

MUDr. Josef Jonáš (* 29. júl 1945, Náchod† 22. september 2025) bol český lekár pôsobiaci v niektorých oblastiach alternatívnej medicíny, ktoré on sám nazýva prírodnou medicínou. Bol propagátorom prírodného lekárstva a metódy „riadenej a kontrolovanej detoxikácie organizmu“, ktorej je autorom.

 Priebeh zamestnaní 
19721989primár nemocnice Chomutov
19921995súkromná ordinácia prírodnej medicíny v Prahe
od 1995vedúci lekár Inštitútu celostnej medicíny v Prahe
2018založenie spoločnosti Marion s. r. o.

 Profesný a odborný profil 
V Česku praktizuje liečiteľstvo alebo ľudové liečiteľstvo asi päťdesiat tisíc liečiteľov. Jedným z najstarších a najvýznamnejších z nich je práve MUDr. Jonáš.

V roku 1969 absolvoval Lekársku fakultu Karlovej univerzity v Plzni. Krátko potom sa stal primárom psychiatrického oddelenia nemocnice v Chomutove. V roku 1992 si v Prahe otvoril súkromnú ordináciu prírodnej medicíny.

Ako jeden z prvých sa v Česku začal profesionálne zaoberať alternatívnou medicínou, spočiatku predovšetkým staročínskou (akupunktúra, pentagram) a staroindickou (ajurvéda, jóga atď.). Ďalej sa zaoberal metódami, ako sú elektroakupunktúra podľa Volla (EAV), Vega test, funkčná diagnostika, biorezonancia, makrobiotika, homeopatia, šiacu/shiatsu a manuálna medicína.

 Kritika 
 Metóda riadenej a kontrolovanej detoxikácie organizmu 
Metóda riadenej a kontrolovanej detoxikácie organizmu má údajne riešiť chronické zdravotné ťažkosti. Podľa Jonáša sú príčinou zdravotných problémov rôzne druhy toxínov, ktoré sa usadzujú v ľudskom tele vplyvom životného prostredia, životného štýlu, či v dôsledku metabolických pochodov; mozog človeka je ale schopný rozpoznať „hologramy“ (obrazy) toxínov, infekcií a útvarov infekčných ložísk a môže svojimi obrannými mechanizmami spustiť imunitný zásah na ich zlikvidovanie. Preparáty potom majú, podľa Jonáša, pomáhať organizmu zbaviť sa toxickej záťaže.

Podľa jeho autorského profilu metódu riadenej a kontrolovanej detoxikácie organizmu „... u nás praktizuje viac ako 150 detoxikačných poradcov“.

Český klub skeptikov Sisyfos mu za jeho aktivity udelil v roku 2008 cenu za pseudovedecké výsledky Bludný balvan. Jeho Inštitút celostnej medicíny získal „zlatý Bludný balvan“ už v roku 1999 v kategórii družstiev za „rozvoj biorezonančnej medicíny a zvlášť za elektropolokontaktné určovanie liekov“. Jonáš dostal za túto metódu v roku 2008 zlatý Bludný balvan so zdôvodnením:„MUDr. Jonáš je svojím spôsobom geniálny tým, ako do svojej „detoxikačnej medicíny“ zabudoval väčšinu existujúcich pseudovedeckých názorov a alternatívnych metód najrôznejšej proveniencie, veku a typu. Fantastickým konglomerátom ohromuje nielen pacientov, ale aj lekárov. Všetko sú to však metódy teoreticky vyvrátené, odporujúce vedeckým poznatkom a neúčinné, pokiaľ ide o diagnózu i terapiu.“

V roku 2014 začala Štátna poľnohospodárska a potravinárska inšpekcia s jeho firmou Joalis a s ňou prepojenou spoločnosťou Economy class company správne konanie o udelení pokuty za protizákonnú klamlivú reklamu, pretože nesmie využívať slová „holografický“ a „hologramy“, ktoré nemajú žiadny reálny vedecky preukázateľný základ, čím získaval konkurenčnú výhodu oproti ostatným obyčajným bylinným prípravkom na trhu.

 Knižné publikácie J. Jonáša 
Křížovka života/Tajenky života (1990, 1996, 1997, 2004)
Věčně zelené naděje (s Josefom A. Zentrichom – 1990)
Makrobiotická kuchyně (1991)
Přírodní léčba pro ženy (s Rosemary Gladstarovou – 1995)
Tajenky života – Dveře stále otevřené (1996)
Tajenky života – Od teorie k praxi (1996)
Jonášův průvodce zdravou kuchyní (s Mgr. Margit Slimákovou – 1996)
Praktická detoxikace podle MUDr. Josefa Jonáše (2004)
Od nemoci ke zdraví – kuchařka (2006)

 Referencie 

Kategória:Českí lekári
Kategória:Pseudovedci
Kategória:Osobnosti z Náchoda